నీరజ్ ఒడెడ్రా

నీరాజ్ రాంభాయ్ ఒడెడ్రా (జననం 1975, జనవరి 18) భారతీయ క్రికెట్ కోచ్, మాజీ ఆటగాడు. అతను 2020 లో సౌరాష్ట్ర ప్రధాన కోచ్ గా నియమితుడయ్యాడు. 2022 లో బెర్ముడా జాతీయ క్రికెట్ జట్టు కోచ్ అయ్యాడు. అతను గతంలో సౌరాష్ట్ర తరపున కుడిచేతి వాటం ఆఫ్ స్పిన్ బౌలర్ గా ఆడాడు.

 తొలినాళ్ళ జీవితం 
ఒడెడ్రా 1975, జనవరి 18న భారతదేశంలోని గుజరాత్‌లోని పోర్‌బందర్‌లో జన్మించాడు.

 క్రీడా జీవితం 
1998 - 2004 మధ్యకాలంలో ఒడెడ్రా సౌరాష్ట్ర తరపున 26 రంజీ ట్రోఫీ మ్యాచ్‌లు, 22 లిస్ట్ ఎ మ్యాచ్‌లు ఆడాడు. అతను రెండు పది వికెట్ల హాల్స్‌తో సహా 80 ఫస్ట్-క్లాస్ వికెట్లు పడగొట్టాడు.

ఒడెడ్రా ఎసెక్స్ క్రికెట్ లీగ్‌లో చింగ్‌ఫోర్డ్ తరపున కూడా ఆడాడు, అక్కడ అతను 2004 నుండి 2006 వరకు అత్యధిక పరుగులు చేసిన ఆటగాడిగా నిలిచాడు.

 కోచింగ్ కెరీర్ 
2015లో, ఒడెడ్రా సౌరాష్ట్ర బౌలింగ్, ఫీల్డింగ్ కోచ్‌గా నియమితులయ్యారు. 2019–20 రంజీ ట్రోఫీలో జట్టు తొలి టైటిల్ విజయం సమయంలో అతను అసిస్టెంట్ కోచ్‌గా ఉన్నాడు. 2020, ఏప్రిల్ లో కర్సన్ ఘవ్రి స్థానంలో సౌరాష్ట్ర ప్రధాన కోచ్‌గా నియమితులయ్యారు.

2022, జూన్ లో, తాత్కాలిక కోచ్ కాల్ వాల్డ్రాన్ స్థానంలో స్వల్పకాలిక ఒప్పందంపై ఒడెడ్రా బెర్ముడా జాతీయ క్రికెట్ జట్టు కోచ్‌గా నియమితులయ్యారు. అతని ప్రారంభ ఒప్పందం 2022, సెప్టెంబరులో ముగిసింది, కానీ అతను 2023 ICC పురుషుల T20 ప్రపంచ కప్ అమెరికాస్ క్వాలిఫైయర్ కోసం జట్టు సన్నాహాలను పర్యవేక్షించడానికి తిరిగి వచ్చాడు.

 మూలాలు 

వర్గం:భారతీయ క్రికెట్ కోచ్‌లు
వర్గం:భారతీయ క్రికెట్ క్రీడాకారులు
వర్గం:సౌరాష్ట్ర క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1975 జననాలు